L'Eliana s'uneix a la campanya per a evitar l'abandó de mascaretes en entorns naturals
25 de agost de 2020

La iniciativa institucional porta el títol ‘Records inoblidables. La mascareta és per a tu, no per a la naturalesa’.

L'Ajuntament de l'Eliana s'ha adherit a la campanya ‘Records inoblidables. La mascareta és per a tu, no per a la naturalesa’ posada en marxa pel Govern d'Espanya en col·laboració amb la Federació Espanyola de Municipis i Províncies (FEMP).

Es tracta d'una iniciativa destinada a promoure l'ús de mascaretes protectores i de sensibilitzar sobre els efectes de l'abandó de les mateixes en entorns naturals. Una mascareta higiènica, l'ús de la qual és indispensable previndre contagis de COVID-19, tarda entre 300 i 400 anys a degradar-se si, una vegada utilitzada, és abandonada en camps, boscos o platges. I, mentre desapareix, pot afectar de múltiples formes a la flora i fauna de l'entorn, a l'aigua i als sòls que conformen aqueix espai; o fins i tot acabar en la mar, unint-se als més de huit milions de tones de residus plàstics que s'aboquen anualment als oceans.

La campanya, en la qual també es recomana un consum responsable, apel·la a l'ús de mascaretes reutilitzables -d'especificació UNE 0065- enfront d'altres d'un sol ús i recorda que el contenidor gris és el destí de tots els residus associats a la protecció enfront de la COVID-19, incloses les mascaretes.

Per a l'alcalde, Salva Torrent, l'abandó de fems en els nostres camps i entorns naturals és un problema ambiental de primer ordre sobre el qual la ciutadania elianera està àmpliament conscienciada. “Hem de protegir la nostra salut i la dels nostres conciutadans però també és fonamental ampliar aqueixa protecció al medi ambient”, ha recalcat.